*จิตรกร* (Живопи́сець), ไม่ทราบศิลปิน, ทศวรรษ 1910
**คติบอยชุก** (ยูเครน: Бойчукі́зм; Boychukism) เป็นปรากฏการณ์ทางศิลปะและวัฒนธรรมในประวัติศาสตร์ศิลปะยูเครนระหว่างทศวรรษ 1910 ถึงทศวรรษ 1930 มีลักษณะเด่นคือรูปแบบ "มอนิวเมนทัล-สังเคราะห์" (monumental-synthetic style) คติบอยชุกถือเป็นหนึ่งในรูปแบบศิลปะที่มีต้นกำเนิดในยูเครน เกิดจากการผสมผสานศิลปะพื้นถิ่นยูเครน, ศิลปะแบบโบสถ์ไบแซนไทน์ และเรอแนซ็องส์ดั้งเดิม ชื่อของรูปแบบศิลปะนี้ได้มาจากมือคัยลอ บอยชุก ศิลปินกราฟิกและมอนิวเมนทัลลิสต์

ศิลปะไบแซนไทน์ใหม่
------------------

ศิลปินยุโรปในเวลานั้นเช่น ปาโบล ปิกาโซ, ออแลกซันดร์ อาร์คือแปนกอ และกาซือมือร์ มาแลวึช ล้วนมีความเข้าใจต่อความสัมพันธ์ระหว่างธรรมชาติเชิงจิตวิญญาณ (spiritual nature) ของวัฒนธรรมโบราณกับการตีความอย่างลื่นไหล (language of its plasticity) ศิลปินคติบอยชุกมีลัทธิไบแซนไทน์และศิลปะไร้มายายูเครนเป็นหมุดหมายทางศิลปะ

ในปี 1909 บอยชุกตั้งสตูดิโอศิลปะไบแซนไทน์ใหม่ (Neo-Byzantine art) ในปารีส ถือเป็นจุดเริ่มต้นของศิลปะขบวนการนี้ ศิลปินมีความมุ่งมั่นที่จะฟื้นฟูศิลปะยูเครนบนพื้นฐานของความสำเร็จที่ศิลปะไบแซนไทน์กับรุสเคียฟมี ศิลปินคติบอยชุกเชี่ยวชาญด้านการลงสีแบบ *อัลเฟรสโก* และ *อัลเซกโก* ซึ่งก็คือการลงสีโดยใช้สีแห้งและเปียก (ตามลำดับ) ผสมกับไข

ในฝรั่งเศสเรียกขบวนการศิลปะใหม่นี้ว่า *Renovation Byzantine* ("ไบแซนไทน์บูรณะ") และต่อมาเป็นที่รู้จักในชื่อมอนิวเมนทัลลิสต์แบบยูเครน (Ukrainian monumentalism) และคติบอยชุก


|  |  |
| โมเสกภาพนักบุญยอห์น โดยมือคัยลอ บอยชุก (1910) | "Harvest" โดยมือคัยลอ บอยชุก (ทศวรรษ 1910) |

มอนิวเมนทัลลิสม์แบบยูเครน
-------------------------

เป็นเวลานับสิบปีหลัง *Renovation Byzantine* ริเริ่มขึ้น ขบวนการทางศิลปะนี้จึงเปลี่ยนมาเป็นมอนิวเมนทัลลิสม์แบบยูเครน (Ukrainian monumentalism) สถาบันศิลปะแห่งรัฐยูเครนก่อตั้งขึ้นในเดือนธันวาคม 1917 และกลายมาเป็นศูนย์กลางของลัทธิมอนิวเมนทัล

ลักษณะเด่นร่วมของคติบอยชุกคือการใช้สีฝุ่นแทนการใช้น้ำมัน ซึ่งถือเป็นการกลับไปสู่วิธีการผลิตงานตามแบบโบราณและเป็นซิงคริทิสม์ของรูปแบบศิลปะนี้

ในทศวรรษ 1920 คติบอยชุกเริ่มแตกแขนงออกเป็นขบวนการศิลปะย่อย ๆ เฉพาะบุคคล เช่น ซอฟียา นาแลปึนสกา-บอยชุก และอีวัน ปาดัลกา ในสายศิลปะกราฟิก, วาซึล แซดเลียร์, ออกซานา เปาแลนกอ และแซร์ฮีย์ กอลอส ในสายออกแบบอุตสาหกรรม และฮรือฮอรีย์ กอมาร์ ในสายจิตรกรรม

การกดขี่
--------

หลักการทางอุดมคติและทางศิลปะของคติบอยชุกเข้ากันไม่ได้กับเฟรมเวิร์กหลักของ "ศิลปะโซเวียต" ซึ่งนำไปสู่การกล่าวหาจากเจ้าหน้าที่โซเวียตว่าเป็นการบิดเบือนภาพของความเป็นจริงในสหภาพโซเวียต ในช่วงเปลี่ยนผ่านของทศวรรษ 1920 กับ 1930 การเขียนภาพในท้องเรื่องชาวไร่ชาวนาตามคติบอยชุกถูกกล่าวหาว่าเป็นการผลิตองค์ประกอบของกระฎุมพี-กูลาก (bourgeois-kulak element), ความเป็นชาตินิยม และฟอร์มัลลิสม์ (formalism)

งานเขียนสาธารณะขนาดใหญ่โตทั้งหมดตามคติบอยชุกถูกทำลายในสมัยโซเวียต คงเหลือเพียงภาพร่างบางส่วนเท่านั้น

ระเบียงภาพ
----------

* Shevchenko's holiday, Mykhailo Boychuk, 1920*Shevchenko's holiday*, Mykhailo Boychuk, 1920
* แบบร่างสำหรับเป็นภาพประกอบใน The Tale of Igor's Campaign, I. Padalka, 1928แบบร่างสำหรับเป็นภาพประกอบใน *The Tale of Igor's Campaign*, I. Padalka, 1928
* In The School of Liknep, Vasyl Sedlyar*In The School of Liknep*, Vasyl Sedlyar
* Jewish pogrom, M. Shekhtman, 1926*Jewish pogrom*, M. Shekhtman, 1926
* ภาพประกอบใน P. Tychyna's Instead of sonnets and octaves, 1920, L. Lozovskyภาพประกอบใน P. Tychyna's *Instead of sonnets and octaves*, 1920, L. Lozovsky
* Girls With A Book, Sofiya Nalepinska-Boychuk, 1927*Girls With A Book*, Sofiya Nalepinska-Boychuk, 1927
* โรงละครหุ่นกระบอก Mezhyhirya (แวร์แตป) 1923โรงละครหุ่นกระบอก Mezhyhirya (แวร์แตป) 1923

อ้างอิง
-------

1. 1 2 3  "Boychukism | Encyclopedy of Modern Ukraine". *esu.com.ua*. สืบค้นเมื่อ 2020-09-03.`{{cite web}}`: CS1 maint: url-status (ลิงก์)
2. ↑  "Mykhailo Boychuk |Encyclopedia of Modern Ukraine". *esu.com.ua*. สืบค้นเมื่อ 2020-09-03.`{{cite web}}`: CS1 maint: url-status (ลิงก์)
3. 1 2 3  "BOYCHUKISM. Great style project". *Арсенал* (ภาษาอังกฤษแบบบริติช). สืบค้นเมื่อ 2020-09-03.

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* ยูเครน

 |